**ΕΝΩΣΗ ΔΙΚΑΣΤΩΝ ΚΑΙ ΕΙΣΑΓΓΕΛΕΩΝ**

**ΕΝΩΣΗ ΔΙΚΑΣΤΙΚΩΝ ΛΕΙΤΟΥΡΓΩΝ ΣτΕ**

**ΕΝΩΣΗ ΔΙΟΙΚΗΤΙΚΩΝ ΔΙΚΑΣΤΩΝ**

**ΕΝΩΣΗ ΕΙΣΑΓΓΕΛΕΩΝ ΕΛΛΑΔΟΣ**

**ΕΝΩΣΗ ΔΙΚΑΣΤΙΚΩΝ ΛΕΙΤΟΥΡΓΩΝ ΕΛΕΓΚΤΙΚΟΥ ΣΥΝΕΔΡΙΟΥ**

**ΕΝΩΣΗ ΜΕΛΩΝ Ν.Σ.Κ.**

Αθήνα, 10-2-2023

**ΣΥΝΑΝΤΗΣΗ ΠΡΟΕΔΡΩΝ ΔΙΚΑΣΤΙΚΩΝ ΕΝΩΣΕΩΝ ΜΕ**

**ΑΝ. ΥΠΟΥΡΓΟ ΟΙΚΟΝΟΜΙΚΩΝ**

Την Τετάρτη, 8-2-2023, οι Πρόεδροι των Δικαστικών Ενώσεων και εκπρόσωποι αυτών πραγματοποίησαν συνάντηση με τον Αναπληρωτή Υπουργό Οικονομικών κ. Θ. Σκυλακάκη. Στη συνάντηση οι Πρόεδροι της Ένωσης Δικαστών και Εισαγγελέων και της Ένωσης Διοικητικών Δικαστών έθεσαν το ζήτημα της επιστροφής των δώρων στους Δικαστικούς Λειτουργούς, σύμφωνα με τη ληφθείσα απόφαση της γενικής συνέλευσης της ΕΝΔΕ και της σχετικής απόφασης του ΔΣ της Ένωσης Διοικητικών Δικαστών, αντίστοιχα. Ο αρμόδιος Υπουργός απάντησε ως προς αυτό το αίτημα, ότι δεν υπάρχει έδαφος συζήτησης, με δεδομένο ότι αφορά όλο το Δημόσιο τομέα. Εν συνεχεία, οι εκπρόσωποι όλων των Δικαστικών Ενώσεων έθεσαν το αίτημα, το οποίο, ήδη, έχουν υποβάλλει στον Πρωθυπουργό κ. Κ. Μητσοτάκη,  περί επικαιροποίησης των δικαστικών επιδομάτων, με την ψήφιση σχετικής διάταξης προ των βουλευτικών εκλογών. Ο Υπουργός δεσμεύθηκε να μελετήσει το αίτημα και να επανέλθει επ’  αυτού.

**ΟΙ ΠΡΟΕΔΡΟΙ ΤΩΝ ΔΙΚΑΣΤΙΚΩΝ ΕΝΩΣΕΩΝ**

**Μαργαρίτα Στενιώτη, Εφέτης**

**Παναγιώτης Τσούκας, Σύμβουλος της Επικρατείας**

**Παναγιώτης Δανιάς, Εφέτης Δ.Δ.**

**Ευάγγελος Μπακέλας, Εισαγγελέας Εφετών**

**Κωνσταντίνος Εφεντάκης, Σύμβουλος του Ελεγκτικού Συνεδρίου**

**Εμμανουέλα Πανοπούλου, Νομική Σύμβουλος του Κράτους**